Youth | Struik Lifestyle
Kyk na die voorskou van Hollywood in my huis – Leandie du Randt se jongste fliek
by Amanda on Jun 25th, 2015 Tweet
Leandie du Randt kraai koning(in) op Afrikaanse skerms. Van die kassie tot die silwerskerm, tydskrif rakke tot sosiale media bladsye – haar naam is oral.
Du Randt se boek, Gemaklik in jou eie lyf: Wees die beste jy, is dalk gerig op tienermeisies, maar dit bied wysheid en raad wat op enige vrou van toepassing kan wees.
Hanlie Retief het onlangs met Du Randt gesels om uit te vind wie die meisie met die verlengde blonde hare en dinamiese persoonlikheid nou eintlik is. “Kyk, moenie Little Miss Sun­shine op haar blonde spiraalkrulle takseer nie. Leandie is swaargewig, al weeg sy soveel soos drie Mariebeskuitjies,” skryf Retief.
Du Randt se jongste fliek – Hollywood in my huis – begin more landwyd in teaters draai. Sy speel die rol van Angeligue, die hoofpoppie van die skool en ook aan die stuur van die matriekafskeid-komitee. Sy kom uit een van die welaf-gesinne in die buurt. Sy weet alles én beter as enigeen en weet presies hoe om mense om haar pinkie te draai. As sy nie haar sin kry nie, word sy baie slinks.
Kyk na die voorskou van die fliek:
Lees Retief se artikel om Du Randt beter te leer ken:
Hey girl! gooi Leandie haar fave Ivanka-lyn as sy kaalvoet naderstap, hierdie pop van ’n meisie met ’n strik in haar hare, plip-plip-plip op Stark Films se gepoleerde marmerwit sementvloer.
Howzit! Sy pluk so ’n lekker Brakpan-twang uit dié lyn van haar Binnelanders-karakter, ­Ivanka.
“Ek luv’it om vir Van te twang. I-Vên-ka sal sê: Gaan haal die kar uit die ghê-raash. En moenie my ien-sult nie!”
Leandie dra vandag ’n vin­tage-rokkie. ’n Vaal 1980’s-weeskind-rokkie, tot by haar kuiltjie toegeknoop, waarskynlik by die Neighbourgoods-mark in Braamfontein losgeslaan waar sy en haar verloofde, Bouwer Bosch, Saterdae met pêlle rondhang voor hulle huis toe slenter om horisontaal moewies te kyk terwyl sy haar mond volprop met Diddle Daddle-karamelspringmielies “en dan soos ’n kind uitpass van die sugar rush”.
Leandie du Randt: “Soos ek ouer geword het, het ek geleer wie ek is en wat ek eintlik wil hê”
by Amanda on Feb 18th, 2015 Tweet
Leandie du Randt het onlangs met Celinda Groenewald gesels oor haar loopbaan, skoonheid en haar liefdeslewe.
Die aktrise en skrywer van Gemaklik in jou eie lyf: Wees die beste jy gesels oor die lewenslesse wat sy as tiener geleer het, veral wanneer dit kom by die liefde. Sy het het eie ervarings gebruik om ’n selfhelpboek vir tienermeisies te skryf, wat ook in Engels beskikbaar as Comfortable in Your Own Skin: A guide to loving yourself.
Du Randt vertel meer oor haar rol in die nuwe Afrikaanse rolprent, Mooirivier, en hoe sy van haar karakter, Janine, verskil:
In Mooirivier is Leandie se karakter, Janine, ’n hopelose romantikus.
Maar Leandie, wat onlangs aan die sanger Bouwer Bosch verloof geraak het, dink ’n bietjie meer nugter oor sake van die hart.
“Ek was op hoërskool baie soos Janine en baie verlief op die idee van die liefde en verlief wees.
“Daarom het ek baie vinnig verlief geraak, partykeer te vinnig. Maar soos ek ouer geword het, het ek geleer wie ek is en wat ek eintlik wil hê.
“Ek het besef daar is geen kortpad tot by die liefde as eindbestemming nie en dat ’n mens maar geduldig moet wag vir daardie regte, egte spesiale een.”
Leandie du Randt gesels oor haar opwindende loopbaan en deel haar vyf moet hê items vir 2015
Louw Breytenbach van Die Reviewer het so bietjie met Leandie du Randt gesels oor haar florerende loopbaan, haar deelname aan Strictly Come Dancing en haar adviesboek vir tienermeisies, Gemaklik in jou eie lyf: Wees die beste jy.
“Ek wil deur my boek vir tieners vertel wat ek oor 8 jaar moes leer. Ek wil vir hul sê dat ek verstaan hoe hul voel en dat dit normaal is maar dat daar maniere is om vinniger deur al die tienersake te kom… Toe skryf ek alles wat ek geleer en gelees het oor die jare op ‘n eenvoudiger wyse,” sê Du Randt. Sy deel ook haar vyf “moet hê” items vir 2015 en gesels oor waar haar inspirasie vandaan kom.
LEANDIE SE 5 “MOET Hê” ITEMS VIR 2015
* ‘n Stokperdjie
* Instax foto drukker
* Tyd saam geliefdes
* Positiwiteit en dankbaarheid
Volledige artikel: Die Reviewer
Leandie du Randt: “Ek weet dis baie moeilik om ’n tiener te wees” (Video)
Leandie du Randt het onlangs saam met Katlego Maboe in die Expresso-ateljee gekuier en gesels oor haar veelsydige loopbaan as aktrise, danser, NAweek-aanbieder en skrywer van Gemaklik in jou eie lyf: Wees die beste jy.
Maboe wou weet hoe sy dit alles gedoen kry. “Hoe meer ek het om te doen, hoe meer kry ek gedoen,” het Du Randt vertel. “Dis ’n voorreg om te doen wat jy love.”
Du Randt is op skool geboelie en kon daaruit inspirasie put vir haar selfhelpboek vir tienermeisies. “Ek weet dis baie moeilik om ’n tiener te wees, veral in vandag se tyd.” Gemaklik in jou eie lyf is ook in Engels beskikbaar as Comfortable in Your Own Skin: A guide to loving yourself.
Maboe het skreeusnaakse video-brokkies gedeel van Du Randt en haar kêrel, Bouwer Bosch. Sarie het onlangs met die paartjie gesels oor hul vriendskap wat ’n liefdesverhouding geword het.
Du Randt, ‘n Strictly Come Dancing SA finalis, het ook vir Maboe uitgedaag tot ’n danskompetisie. Kyk na die video om uit te vind watter een van die twee het die beste danspassies:
Gemaklik in jou eie lyf-skrywer Leandie du Randt vat die lewe twee uur op ’n slag
Die veelsydige aktrise, skrywer en Strictly Come Dancing-finalis Leandie du Randt het met Monique Vrey gesels oor haar loopbaan en hoe sy elke dag twee uur op ’n slag aandurf.
“Ek het nog altyd beplan om te wees waar ek nou is, maar ’n mens moet baby steps vat en al die geleenthede vat wat na jou kant toe kom,” het Du Randt gesê.
Du Randt se eerste boek, Gemaklik in jou eie lyf: Wees die beste jy, is vroeër vanjaar deur Struik Leefstyl gepubliseer. Die boek is ook in Engels beskikbaar as Comfortable in Your Own Skin: A guide to loving yourself.
In die Rapport-artikel het Du Randt ook met Vrey gesels oor haar lewensuitkyk en haar dankbaarheid vir haar ondersteuningstelsel:
Sy sê sy en Bouwer Bosch, haar kêrel, het ’n reël om die lewe twee uur op ’n slag te vat.
“Ons sê as dit nie in die volgende twee uur gebeur nie, mag ek nie daaroor stres nie en ek mag nie daaroor uitfreak of selfs daaraan dink nie. Al hoe ek goed kan doen, is om te fokus op dit wat ek nou doen. Ek is ’n planner, so dis vir my baie moeilik, want ek wil heeltyd vooruit dink.”
Du Randt, wat vroeër vanjaar ’n boek vir tienermeisies, Gemaklik in jou eie lyf: Wees die beste jy, uitgereik het, sê die ondersteuningstelsel van haar naastes beteken vir haar alles.
Leandie du Randt: Ek het geskryf wat ek op hoërskool self wou lees
by Amanda on Aug 13th, 2014 Tweet
JipJoernalis Peter Pentz het onlangs by Leandie du Randt ingeloer om te gesels oor haar boek Gemaklik in jou eie lyf: Wees die beste jy.
"Ek het veral die afgelope drie jaar baie sulke boeke deur Robin Sharma en Rhonda Byrne gelees. Dit het my só baie geleer dat ek gewens het ek het soortgelyke boeke al op hoërskool gelees. Ek sou dalk soveel ander besluite geneem het. Ek het toe gedink: Kom ek skryf ’n boek met al dié goed in, maar simplify dit en maak dit relevant vir tieners," sê Du Randt en vertel meer oor die samestelling van haar boek.
Hulle gesels ook oor haar toekomsplanne, lewensfilosofie en tienerdae. Lees die artikel:
As jy jou tienerjare kon oorhê, wat sou jy anders doen?
Ek sou minder worry oor wat ander van my dink en nie so ’n groot people pleaser probeer wees het nie. Jy moet net wees wie jy is. Daai mense gaan nie vir ewig in jou lewe wees nie. Jy moet dus true wees aan wie jy is.
Volledige onderhoud: Jip
Comfortable in Your Own Skin: A guide to loving yourself by Leandie du Randt
Gemaklik in jou eie vel: Damesoggend met Leandie du Randt by Pretoria Oosterlig
by Amanda on Jul 24th, 2014 Tweet
Leandie du Randt, outeur van Gemaklik in jou eie lyf: Wees die beste jy, neem op 16 Augustus deel aan ‘n damesoggend by Pretoria Oosterlig.
Kaartjies kos R60 en sluit ‘n modeparade, optrede deur Boekenhout se ser en ‘n motiveringsgesprek deur Du Randt en Janine Truter in.
Die tema van hierdie damesoggend is “Daughter of a King therefore Fearless and Fabulous”.
Datum: Saterdag 16 Augustus 2014
Plek: Pretoria Oosterlig,
Gasoptrede: Janine Truter, Boekenhout Ser
RSVP: Janine, jini4life@live.com, 072 806 9549
Leandie du Randt gesels oor haar deelname aan Strictly Come Dancing (Plus: Video)
Leandie du Randt neem dié maand die konsep van Gemaklik in jou eie lyf: Wees die beste jy na nuwe hoogtes wanneer sy as een van tien Strictly Come Dancing-finaliste sal meeding om die titel as danskoningin.
“Om die beste te wees, moet jy fokus op jou eie vordering. Ek is my eie grootste kompetisie en solank ek net elke dag beter is as die vorige dag, is ek tevrede,” het du Randt onlangs aan Sarie se Elmari de Vos gesê. Lees die artikel waar sy oor die kompetisie en die wonder van haar nuwe liefde gesels:
Die kompetisie sal vanaf Vrydag, 18 Julie weekliks op SABC 3 afspeel. Kyk na ‘n kort voorskou van Du Randt en haar dansmaat, Brandon Le Riche: